open-index/open-wikipedia-markdown huggingface dataset:
Ukubaluleka kolwimi lweenkobe

**Ulwimi** lweenkobe lulwimi lwasekhaya ozalelwe kulo noluthethwa ngabazali. Kubalulekile ke ukuba wonke ubani alazi ulwimi lwakowabo njengoko liyinxalenye yemvelaphi yakhe. Kaloku ulwimi kwenkobe luzele amasiko nolwazi bobuwena ukuquka nemvelaphi yakho.Kwixesha langoku uninzi lwabantu luyaphulukana nolwazi lolwimi lweenkobe nto leyo ibangela ukuya ekupheleni kwalo. Ukuze ulwimi lwethu silugcine kufuneka singaphulukani nalo. Kwindawo ezininzi esiphila kuzo kuphakanyiswa ulwimi lwasentshona ukodlula olu lwethu lweenkobe. Le nto ngomnye wonobangela bokulahleka kolwimi lwethu. Ubungqindilili bolwimi lwethu buyatshintsha ngenxa yokungabinalwazi lubanzi ngalo. 

## Singalugcina njani ulwimi lwethu lweenkobe
Inyathelo lokuqala esinolithatha ukugcina ulwimi lwethu kukukhuthaza ukusetyenziswa kwalo rhoqo. Singaqala emakhaya ukuthuthaza abantwana ukuba baziqhelanise nalo kwaye bathethe lona. Abantwana abaninzi abakwazi ukuthetha ulwimi lwasekhaya ngenxa yezikolo abafunda kuzo kodwa lo nto mayingabanqandi ekulithetheni emakhaya nasekuhlaleni. Enye into esinoyenza kukuziqhelanisa nokufunda iincwadi ezibhalwe ngolwimi lwethu lweeNkobe. Ukufunda banzi ebantwini abadala abafana nomakhulu kunye notatomkhulu bethu kunganegalelo elihle nako njengoko bona besazi ngcono ngolwimi kwaye nentsusa yalo. Kaloku bona bayawazi amasiko nezithethe ezingqonge olu lwimi.

## Imithombo yolwazi
AMABHOKOBHOKO ZIINTSHATSHELI ZEHLABATHI

**Amabhokobhoko** ziintshatsheli zehlabathi, belime ngxi ilizwe loMzantsi Afrika kwinyanga yonke yoMsintsi neyeDwarha sukela amakhwenkwe kaNeinaber antingela France kiwindebe yehlabathi yombhoxo. La makhwenkwe enze imbali engenakulityalwa phantsi kwelanga phezolo ngokucambalalisa iNewzealand kuntsintsintsi womdlalo kamagqibela kankqoyi kwibala iStade de France ngamanqaku ali12 kwali11. Ithenjwa lesizwe uPollard uphinde walityatha emagxeni eli loMzantsi Afrika njengesiqhelo ekhokelela la madodana kwiphumelelo yawo yesine yale tumente. Ephakathi kwenginginya yezitatanyiswa ebezilapho uMongameli Ramaphosa uzibonele ngawenyama zingqubana ngeentloko ekudala zizondaba. 
thumb|225x225px|Siya Kolisi
Uthe usompempe akumkhomba ngaphandle uKolbe wayibon'uMzantsi Afrika intlaka iphuncuka sele isemlonyeni kodwa azibamba zaqin'iintonga amakhwenk'amkhulu suka yahlahlamba impempe ngomzuzu wama80 inqand'amanzi angangen'endlwini. Wankxakam'uMzantsi Afrika uteya usithi camagu, ukanti ibizizililo eNewzeland. Yabe iya eAfrika iWebb Ellis Cup okwesine nto leyo ibiqala ngqa ukwenzeka ezimbalini ukuba le ndebe iphunyelelwe liqela izihlandlo ezine.

## Iinzingo nempumelelo zeqela eFrance
Ngaphambi kontingela eFrance, amakhwenkwe kaNeibaber ayengenathemba ncam emveni kokuba umkhokeli uSiya Kolisi noHandre Pollard babonakele kodwa yaba luvuya xa umkhokeli elulama kwimizuzwana phambi kobizwa kwamagama amatyendyana aya kwindebe. Yena uPollard wabizwa esekhaya ukuba ayolamla emveni kokonzala kukaMalcom Marx nokubonakala ukuba izinga letumente alimlingenanga uLibbok emveni kokudlala kuhle kakhulu neSikotilani. I-Ireland yabetha eli loMzantsi Afrika ngamanqaku asibhozo kwali13 kumdlalo owawutaka iintlantsi wokulwela isicoco (group stages). Ngelixa agqitha nzinginzingi amadodana kwiFrance kodwa ekunyamezeleni ayihlaba ngentshuntshe evalweni yalala ngophotha zagqithela kwiNgilane ezikaKolisi zenza esezolo, angena kumagqibela kankoqoyi ayinabisa iNewzealand. 

## Iingxoxo ekhaya
Emveni kwempumelelo yamadodana ombhoxo oosopolitiki namanye amaqela aphikisayo afana le-Economic Freedom Fighters (EFF) elikhokelwe nguJulius Malema lenza isankxwe ngale mpumelelo bambi besithi abantu abantsundu boMzantsi Afrika bekungafanelekanga ukuba babhiyozela eli qela kuba lisaqhubekeka lisebenzisa umfanekiso webhada nemibala eluhlaza eyayisetyenziswa ngexesha lengcinezelo kwaye eli qela alifani neNewzealand ephakamisela phezulu inkolo nenkcubeko yabantu beli lizwe.

## Imithombo yolwazi
Idombolo

**Idombolo** luhlobo lokutya oluthandwa kakhulu ngabantu ingakumbi abantu abangamaXhosa. Olu hlobo lokutya luthandwa kakhulu ebusika kuba umntu uthi akutya idombolo azive efudumele kamnandi. Idombolo eli lityiwa kunye nenyama, umzekelo nenyama yenkukhu, nenyama yegusha, nenyama yenkomo kunye nenyama yehagu. kuxhomekeka kumntu ngamnye ukuba yena uthanda eyiphi na inyama.

## Iresiphi yedombolo
thumb|191x191px|Idombolo nenyama yenkomo

# Umgubo wokuxova
# Iswekile
# Ityiwa
# Igwele/iyisti
# Amanzi
# Inyama le ithandwa nguwe
# Iziqholo/Izincasanisi ezithandwa nguwe
# Itswele

## <u>Imilinganiselo</u>
Uyakuqaphela ukuba andiyifakanga imilinganiselo hayi kuba kutheni, imilimganiselo kuthi thina maXhosa siyenza ngokujonga ngamehlo sibone ukuba ityiwa engaka izakuvakala. Ukuba kuye kwenzeka ukuba ingavakali kakuhle siphinda siyongeze kancinci ide ivakale ngale ndlela sithanda ukuba ivakale ngayo. Kufana naxa sizakuphekela abantu abalinani elithile asibali milinganiselo, sibajonga ngamehlo siyazi ukuba umgubo onagaka uzakubonela bonke abantu, futhi kuyenzeka akwenzeki ukuba ukutya kuphele phakathi. Kungeso sizathu ke ndingayifakanga imilinganiselo nje. 

## <u>Indlela yokupheka</u>
Ugalela umgubo wokuxova esityeni, ugalele ityiwa, iswekile, igwele/iyisti, uzidibanise ngokuzizamisa ndaweni nye, wandule ukugalela amanzi adikidiki. Wakuba ugalele amanzi kulapho uqala khona ukuxova usenza intlama le uzakuyipheka. Wakuba ugqibile ukuxova, yogqume intlama yakho uze uyilinde ukuba yonyuke. Yakuba yonyukile intlama yakho, upheka inyama yakho ngendlela le wena othanda ukuyipheka ngayo usebenzisa iziqholo, itswele neityuwa. Kubalulekile ukuba wazi ukuba xa upheka le nyama yakho ungasebenzisa nokuba zeziphi iziqholo/ izincasanisi ozithandayo, akunyanzelekanga ukuba usebenzise ezithile, yile nto ndingazibalulanga ngamagama azo. Xa iqala ukubila inyama yakho, kulapho uthatha khona la ntlama yakho uyenze iibhola ezincinci uze uzifake kula mbiza yakho yenyama, uzibeka kanye apha phezu kenyama ugqibe uvale imbiza ukuze kubile kufuthe. Xa uqikelela ukuba kuvuthiwe, uyayisusa imbiza emlilweni/ esitovini uze uphake. Imnandi ke lo nto, ungavimba umakhulu esifa ngamehlo.

## Imithombo Yolwazi
Ulutsha oludlamkileyo lwaseGqeberha: Ukubamba iKamva

**IGqeberha** eyaysaziwa njengeBhayi sisixelo esigudle umnxweme eMzansi Afrika esaziwa ngobutyebi benkcubeko yemveli, ubuhle bendalo kunye noluntu oludlamkileyo. Kodwa mhlawumbi eyona nto ibalulekileyo kwesi sixeko sitshitshayo lulutsha. Ulutrsha lwaseGqeberha luyinxalenye ebalulekileyo yentllontle yesi sixeko, lubamba ikamva laso ngokwenza izinto ezintsha, ubutshantliziyo. kunye nokubonakalisa inkcubeko.

## Umqweno weMfundo: Ukwakha ikamva eliqaqambileyo
Imfundo kudala ingumba phambili kulutsha lwaseGqeberha, njengoko luzama ukoyisa imiceli mngenu yentlalo noqoqosho nokwakhela ikamva elingcono neetsapho zalo. Ngamaziko afana neDyunivesi yaseNelson Mandela, abonelela ngothotho lwekqubo kuya kusanda amanani lwabafundi, uqeqesho lobugcisa,kunye nezakhono zokuqeqeshelwa umsebenzi ukukhulisa ukuqesheka kwabo kunye nokufikelela kumathuba amacandelo ahlukeneyo. Uninzi lolutsha lwaseGqeberha luzixakekise ngokugqwesa ezifundweni, lugxile ekwahlukaneni nentlupheko nokuba negalelo elincomekayo ekukhuleni kommandla. Abafundi abavela kwizikolo zasekhaya, idyunivesi, kunye neenkqubo zoqeqesho abagqwesa kuphela kwiinkalo ezintsha ezifana netekhnoloji, ishishini, kunye nophuhliso oluzinzileyo beqinisekisa ukuba ikamva lesi sixeko linekqubelaphambili njengoko yahluka. 

## UShishino loLutsha: UBuvulindle boBuchulekunye noHlumo loQoqosho
Nokujongana nezinga eliphezulu lentwela-ngqesho kunye namathuba anaqongophelayo, ulutsha lwaseGqeberha lulwamkele ushishino njebgendlela eya kwinkululeko nakwinkululeko zemali.
Ubalo lwabantu lwaseNepal ngowe-1991

**Ubalo-bantu lwaseNepal ngowe-1991** yayilubalo lwabantu oluxhaphakileyo oluqhutywa yiNepal Central Bureau of Statistics.

Ukusebenza kunye neeKomiti zoPhuhliso lweLali yaseNepal kwinqanaba lesithili, babhala idatha evela kuzo zonke iidolophu eziphambili kunye needolophana zesithili ngasinye selizwe. Iinkcukacha zibandakanya izibalo zobungakanani babemi, amakhaya, ukwabiwa ngokwesini kunye nobudala, indawo yokuzalwa, iimpawu zokuhlala, ukufunda nokubhala, ubume bomtshato, inkolo, ulwimi oluthethwayo, uhlanga/iqela, abantu abasebenzayo ngokwezoqoqosho, imfundo, inani labantwana, ubume bengqesho, nomsebenzi.

Olu balo lulandelwe lubalo lwaseNepal luka-2001.

## Iimbekiselo


## Bona kwakho

* Uluhlu lweekomiti zophuhliso lweelali zaseNepal (Okwangaphambili)
* Ubalo luka-2001 lwaseNepal
* 2011 Nepal Census
Ubalo luka-2001 lwaseNepal

**Ubalo lwabantu lwaseNepal luka-2001** yaqhutywa yiNepal Central Bureau of Statistics. Ngokobalo bantu, abantu baseNepal ngo-2001 babeyi-23,151,423. Ukusebenzisana neeKomiti zoPhuhliso lwelali zaseNepal kwinqanaba lesithili, babhala idatha evela kuzo zonke iidolophu eziphambili kunye neelali zesithili ngasinye saseNepal. Iinkcukacha zibandakanya izibalo zobungakanani babemi, amakhaya, ukwabiwa ngokwesini kunye nobudala, indawo yokuzalwa, iimpawu zokuhlala, ukufunda nokubhala, ubume bomtshato, inkolo, ulwimi oluthethwayo, uhlanga/iqela, abantu abakhutheleyo kwezoqoqosho, imfundo, inani labantwana, ubume bengqesho, kunye nomsebenzi.

## Bona kwakho

* Uluhlu lweekomiti zophuhliso lweelali zaseNepal
* Ubalo lwabantu lwaseNepal ngowe-1991
* 2011 Nepal Census
* 2021 Nepal Census

## Iimbekiselo
ISebe leMithombo yaManzi kunye nokunkcenkceshela

**iSebe leMithombo yaManzi kunye nonkcenkceshelo** phantsi koMphathiswa wezaMandla, iMithombo yaManzi noNkcenkceshelo ligunya lokucwangcisa, ukuphuhlisa, ukugcina, ukusebenza, ukulawula nokubeka iliso kwiiProjekthi zonkcenkceshelo ezahlukeneyo. Ikwasebenza phantsi kwecandelo loLawulo lweNtlekele oluBandelwa ngamanzi. Njengecandelo elibaluleke kakhulu, isebe linika ingxelo yesixa-mali esibalulekileyo sohlahlo lwabiwo-mali lweSizwe.

## Imbali
Isebe lokunkcenkceshela lasekwa ngo-2009 BS elathi kamva ladityaniswa neSebe loLawulo lweNtlekele yezaManzi ngo-2074 laseka iSebe leMithombo yaManzi noNkcenkceshelo.

## Umbutho
Isebe kunye neeofisi zalo zamasebe ziqhutywa ngamagosa eNepal Engineering Service (Civil/Irrigation).

Isebe linee-ofisi zolawulo lonkcenkceshelo ezingama-52 kunye nee-ofisi zeprojekthi kunye nee-Ofisi zoomatshini ezimbalwa kunye nee-Ofisi zoQeqesho kwinqanaba eliphakathi. IProjekthi yeeNjongo ezininzi zeBheri Babai kunye nezinye iiprojekthi ezimbalwa nazo ziqhutywa phantsi kwesebe.

## Bona kwakho

* ISebe lezeNdlela
* ISebe loPhuhliso lweDolophu kunye noLwakhiwo lweZakhiwo

## Iimbekiselo
IProjekthi yeeNjongo ezininzi zeBheri Babai

**I-Bheri Babai Diversion Multipurpose Project (SUB2Axis64)** yiprojekthi yokunkcenkceshela icum yombane wamanzi enezitya ezininzi ekwiSithili saseSurkhet kwiPhondo laseKarnali eMbindi-Ntshona weNepal. Amanzi ayaphambukiswa kuMlambo iBheri aze aphume aye kuMlambo iBabai. Le projekthi ijolise ekunkcenkcesheleni iihektare zomhlaba oziihektare ezingama-51,000 kwiSithili sase-Banke ne-Bardiya unyaka wonke. Umahluko womphakamo phakathi kwendawo yokungenisa kunye nokunkcenkceshela unike ithuba lokufakelwa kombane oqinileyo oyi-46.8 MW. Le projekthi inetonela elizimitha ezili-12208 ubude elakhiwe kusetyenziswa umatshini wokubhoresa wetonela (TBM) okokuqala eNepal. Le projekthi yeyeSebe lezaMandla, iMithombo yaManzi kunye noNkcenkceshelo. Ukwakhiwa kweprojekthi kuqale ngo-2015 kwaye kulindeleke ukuba kugqitywe ngo-2023. Le projekthi iqikelelwa ukuba ixabisa i-NPR 30,00,00,00,000.

Ukususela ngoJuni 2021, i-45% yomsebenzi wokwakha ugqityiwe.

## Inkcazo yeprojekthi
Iintloko zeprojekthi zifumaneka kwilali yaseChhote yaseLekhpharsa VDC kwibhanki yasekunene kunye nelali yaseGothiyari yaseRamghat VDC kwicala lasekhohlo loMlambo iBheri. Uphambuko olunqumla iBheri luya kuphambukisa umsinga ukuya kwiminyango emithandathu ekwicala lasekhohlo lomlambo. Umqukuqelo ugqithiselwa kwisitya sokuhlala esineebhayi ezintathu esilandelwa yitonela ye-headrace eyi-12 km ubude kunye ne-773 m ubude bombhobho wepenstock. Isikhululo samandla siya kubekwa kunxweme lwasekunene lomlambo iBabai. Intloko enkulu yeprojekthi yi-151 m ngelixa ukukhutshwa koyilo kuyi-40 m 3 / s.

### Iikontraka

* Itonela: I-China Overseas Engineering Group Company (COVEC) kunye noRobbins babonelele nge-TBM. Icandelo lakhiwa ngaphambi kwexesha elimiselweyo. 
* Iintloko kunye nendlu yamandla: Guangdong Yuantian Raman JV 
* Imisebenzi ye-Electro-Mechanical: Zhejiang Orient Engineering Co., Ltd.
* Imisebenzi yeHydro-Mechanical: Zhejiang Orient Engineering Co., Ltd.

## Bona kwakho

* IiProjekthi zokuZingca zeSizwe
* ISebe leMithombo yaManzi kunye nokunkcenkceshela
* Ukudluliselwa kwe-Interbasin

## Amakhonkco angaphandle

* 

## Iimbekiselo
Udadobawo

Udadobawo – iyeza lethu

**Udadobawo** singathi sisibizo esimbaxa ngokuba kudityaniswe izigaba zentetho ezimbini ze kwaphuma isibizo esimbaxa. Xa ulicazulula eli gama ufumana u’dade’ kwakunye no’bawo’ abazizibizo, okuthetha ukuba kudityaniswe izigaba zentetho ezifanayo. Udade uthetha usisi, ze ubawo abhekisele kutata. Udade+bawo=udadobawo olihlelo 1a.
 
Udadobawo ngusisi katata wakho okuzalayo kwaye ngoyena mntu ubalulekileyo ebomini bakho kwizinto eziphathelele namasiko de kuthiwe liyeza lakho. Xa kusithiwa liyeza lakho kuthethwa ukuba unamandla okukuphilisa nokukukhanyisela iindlela zakho. Yiva amaXhosa esombela esithi: ‘Dadobawo sicela amandla (Yitsho dadobawo!). Dadobawo sicela umsebenzi (Yitsho dadobawo!)”. 
Oku kubonisa ukuba udadobawo ngumntu ekumele uhlahla indlela akunike amava neengcebiso zobomi, kukhanye ebomini bakho.
Santana de Cataguases

**ISantana de Cataguases** ngumasipala okwilizwe lase Minas Gerais kwingingqi ekuMzantsi-mpuma weBrazil

## Bona kwakho

* Uluhlu loomasipala baseMinas Gerais

## Iimbekiselo
Umlambo waseCoroatá

**Umlambo iCoroatá** ngumlambo wamanzi waseBrazil oqukuqela kwilizwe laseMaranhão. Ngomnye wemithombo yomlambo i-Itapecuru.

## Iimbekiselo
I-Itapecuru River

**Umlambo we-Itapecuru** ngumlambo okwilizwe laseMaranhão kumantla eBrazil.

## Ikhosi
I-Itapecuru isuka kwindawo esemazantsi yelizwe, kwiSerra do Itapecuru, ephakama ukuya , kwaye uqukuqela usiya emantla ukuya kuthi ga kwiBaía do Arraial, ingalo yeBaía de São José enkulu. Ingumthombo obalulekileyo wamanzi kwiidolophu ezingamashumi amabini eMaranhão, kuquka iSão Luís. Ezinye zeentloko zomlambo zikhuselwe yi- Mirador State Park, eyakhiwe kwi-1980.

## Iimbekiselo
I-Baía de São José

I-**Baía de São José** litheku loLwandlekazi lweAtlantiki kwiphondo laseMaranhão kumntla-mpuma weBrazil.

Ichweba lichweba elifumana imilambo emininzi, kuquka i-Itapecuru kunye neMunim.

ISiqithi iSão Luís, ISiqithi iSão Luís, esikwabizwa ngokuba siSiqithi saseMaranhão okanye iUpaon-açu, sahlula iBaía de São José kwiBaía de São Marcos ukuya ngasentshona. ISão Luís Island likhaya leSão Luís, ikomkhulu laseMaranhão.

## Iimbekiselo
Foya

**IFoya** yidolophu ekwiSithili saseFoya saseLofa County, eLiberia. Ifumaneka kwiikhilomitha ezingama-66 ukusuka eVoinjama, likhaya lezizwe zaseLiberia ezithetha isiKissi. UFoya wabelana ngomda kunye neSierra Leone kunye neGuinea; yeyona nto iphambili yorhwebo kubantu abakumantla akude eLofa County. OHloniphekileyo uWilliam T. Kamba ngumkhomishinala wesithili saseFoya.

Ukusukela kubalo luka-2008, iFoya yayinabemi abangama-20,569.

## Imbali
Ngo-Okthobha ka-2001 ubuncinci abantu abasibhozo babulawa yimikhosi ye-LURD kufutshane neFoya. Idolophu incedwa yiFoya Airport. Ubhubhani wentsholongwane ye-Ebola eLiberia waqala eFoya ngoMatshi ka-2014 ngeemeko ezimbini.

## Uqoqosho
Indlela esuka eVoinjama ukuya eFoya yindlela yenqanaba lesithathu kunye nomsebenzi wokulungisa wamva nje owenziwe yi-UNHCR eqikelelwa kwi-3,000,000 yeedola zaseMelika. Irediyo ye-FM yasekhaya igcina idolophu inolwazi malunga nophuhliso lwasekhaya nolwamazwe aphesheya, ikwasetyenziselwa ukusasaza iinkqubo ezivela kwirediyo ye-UNMIL eMonrovia. Ubukho bemikhosi ye-UNMIL buncede uzinzo lwedolophu kunye neendawo eziyingqongileyo.

## Iimbekiselo
Usuku lwenkululeko eMzansti Afrika

Ngumbo nomxesibe eMzantsi Afrika namhlanje kubhiyzelwa imini yenkululeko 

 Amaphepha Asetyenzisisweyo
Ukubhiyozelwa kosuku lwenkululeko eMzantsi Afrika

alt=Nelson Rholihlahla Mandela|left|thumb|Nelson  Rholihlahla Mandela
**U[[Nelson Rholihlahla Mandela]]** yinzalelwane yaseQunu waba yinkokheli yokuqala emnyama kweli lomzantsi Afrka, oko kwabasesikweni ngonyaka ka 1994, ngomhla we 27 kuThsazimpuzi apho uluntu lwaqala ukubanelungelo lokuvotela urhulumente wentando yesinintsi.  Unyaka ka 1994 ngunyaka owaqhawula amakhamandela ka Rhulumente wengcinezelo, emva kuka 1994 abantu abamnyama baqala ukungcamla incamisa yenkululeko ekade beyilangazelela iminyaka. Emva kokuba ilizwe likhululekile, uluntu belulindele ukuba uRhulumente adoncule neengcambu zonke iinkqubo nemithetho yelixa lengcinezelo, kodwa zisekhona izikhalo ngeenkqubo zika Rhulumente. UMzantsi Afrika ubhiyozela iminyaka engama-31 usukela ilizwe lakhululekayo ku Rhulumente wengcinezelo. 

## Le Nkululeko yeza ngempalalo gazi "''This freedom is not free"''
Unyaka ka 1994 ube ngunyaka wokukhanya nethemba kwabo babephila kwilixa lengcinezelo, phakathi kwezinye izinto ezazibalasele kwilixa lika Rhulumente wengcinezelo yayicacucalulo lobuhlanga.  U Mandela liqhawe eleza nenkululeko no Rhulumente wentando yesinintsi kungoko xa kubhiyozelwa usuku lwenkululeko kusoloko kubekwa igama lakhe phambili, kodwa lonto ayithi ezinye iinkokheli zange zibenagalelo kwinkululeko yeli. Manintsi amaqhawe athi awa emfazweni yokulwela inkululeko, abanye bawo aquka u Robert Sobukhwe, Steve Biko nabanye abaninzi. Usobukhwe kubikwa ukuba nguye owayekhokele uqhankqalazo olwakhokelela ku kwindykityha yokufa ebizwa ngoluba yi Sharpvile Massscre ngolwasemzini. Ukanti igalelo lika Steve Bantu Biko lona, laligxile kakhulu ekuphuhliseni nokuxonkxa ulutsha ukuba luvakalise izimvo zalo ngorhulumente wocalucalulo weloxesha. Kangangokuba, namhlanje imisebenzi ka Biko ikhunjulwa kakhulu ngamaqumhru abafundi afana ne South African Student Organisation (SASCO), kwiiDyunivesithi zeli lo Mzantsi Afrika. Imbali ithi, lombutho wamatshantliziyo  achasene nocalucalulo wasekwa nguye u Biko ngelixa engumfundi. 

## Iminyaka engama-31 kuRhulumente wentando yesinintsi
alt=Kwa Ncote|thumb|Kwa Ncote
Ingama 31 ngoku iminyaka uMzantsi Afrika uphantsi kolawulo lukaRhulumente wentando yesinintsi kodwa imimandla ethile isakhala ngeenkonzo zikaRhulumente ezingafikeleliyo kunye nezithembiso zikaRhulumente ezingafezekiyo. Bambi bakhala ngokuba basaphila kundalashe kuba bengaboni tshintsho kwiindawo abahlala kuzo. IInkonzo ezinomkhethe njengelixa lengcinezelo, iseyinto eqhubekayo ukwenzeka. Ilali yakwaNcote isadla ngendebendala, indlela, umbane, amanzi neengozi zendlela ziingxaki abajongene nazo. Inyanga nenyanga kulelali kubikwa ingozi yemoto, ingakumbi ehlotyeni kuba indlela yemoto ihamba ezintabeni, kwaye ayenziwanga kakuhle. Xa kuthethwa ngokwakhiwa kwamaphandle, ilali yakwaNcote yona ayixhamli konke-konke. Yiyo lonto kwiminyaka engama 31 sakhululekayo, kodwa uluntu lusakhala ngokuba le nkululeko yeyabantu abathile hayi wonke umdaka omnyama, bambi bathi kusafuneke silwele inkululeko logama sikuyo. 

Categories: inkululeko Mandela URhulumente wentando yesinintsi Ucalucalulo 

 Amaphepha asetyenzisiweyo
BTS

**I-BTS** (Korean 방탄소년단), ekwabizwa ngokuba **yiBangtan Boys**, liqela lamakhwenkwe laseMzantsi Korea elenziwe ngo-2010. Ibhendi iqukethe uJin, uSuga, u J-Hope, u-RM, uJimin, u-V, kunye no-Jung Kook, ababhala  okanye bavelise uninzi lwezinto zabo ngokwabo. U Jin ngoyena umdala, u Rm yinkokhelei yeqela, aze u Junkook abe ngoyena umcinane kwi qela.  Ekuqaleni babeliqela lehip hop, bandise isitayile sabo somculo ukuze babandakanye iindidi ezininzi, ngelixa amazwi abo egxile kwizifundo ezibandakanya impilo yengqondo, iingxaki zolutsha olusahamba isikolo kunye nokukhula, ilahleko, uhambo oluya ekuzithandeni, ukuthanda umntu ngamnye, kunye neziphumo zodumo kunye nokwamkelwa. I-discography yabo kunye nomsebenzi okufuphi nawo ubhekiselele kuncwadi, ifilosofi kunye nesayikholoji, kwaye iquka ibali elihamba kwelinye ihlabathi.
Uhlalutyo lokufunda

**Ucazululo lokufunda** kukulingana, ukuqokelela, ucazululo kwakunye nokunika ingxelo ngeinformation yabafundi kwakunye neemeko zabo, ngeenjongo zokuqonda kunye nokuphucula ukufunda kunye neemeko ezenzeka kuzo. [1] Ukukhula kokufunda kwi-intanethi ukususela ngo-1990, ngakumbi kwimfundo ephakamileyo, kube negalelo ekuqhubeleni phambili koHlalutyiso lokufunda njengoko idatha yomfundi inokubanjwa kwaye yenziwe ifumaneke ukuze ihlalutywe. [2] [3] [4] Xa abafundi besebenzisa i -LMS, imidiya yoluntu, okanye izixhobo ze-intanethi ezifanayo, ukucofa kwabo, iipatheni zokukhangela, ixesha emsebenzini, iinethiwekhi zentlalo, ukuhamba kolwazi, kunye nokuphuhliswa kwengqondo ngeengxoxo kunokulandelelwa. Uphuhliso olukhawulezayo lwezifundo ezinkulu ezivulekileyo ze-intanethi.
I-América Futebol Clube (AC)

**I-América Futebol Clube**, eyaziwa njenge **América**, yayiliqela lebhola ekhatywayo laseBrazil elalizinze eRio Branco, kwiphondo lase Acre. Baphumelele iCampeonato Acreano kabini.

## Imbali
Iklabhu yasekwa ngo-9 Agasti 1919. Baphumelela Campeonato Acriano ngo-1948, yaye ngo-1949. Ekugqibeleni iMelika yasonga.

## Iimbeko

* **[[Campeonato Acreano]]**
** **Abaphumeleleyo (2):** 1948, 1949
** Abaphume phambili (5): 1935, 1936, 1937, 1946, 1953
* **[[:pt:Torneio Início do Acre|Torneio Início do Acre]]**
** **Abaphumeleleyo (1):** 1953

## Ibala lemidlalo
I-América Futebol Clube idlale imidlalo yabo yasekhaya e-Estádio José de Melo. Ibala lezemidlalo linomthamo omkhulu wabantu abangama-8,000.

## Iimbekiselo
Intermitent fasting

Amandla Okuzila Ukutya Okuxeshana ( *Intermittent fasting*)

## Yintoni ukuzila Ukutya Okuxeshana ?
**Ukuzila** ukutya okuxeshana yindlela yokutya equka ukutshintsha phakathi kwexesha lokutya nexesha lokungatyi. Umzekelo odumileyo yi-16:8, apho uzila iiyure ezili-16 uze utye kwiiyure ezisi-8 ezishiyekileyo.Abantu abaninzi bayisebenzisa ukuzila ukutya ukunciphisa umzimba okanye ukuphucula impilo. Inokunceda ekulawuleni iswekile egazini, ekutshiseni amafutha, nasekunikeni inkqubo yokugaya ixesha lokuphumla. Isebenza lula, iyaguquguquka, kwaye ayifuni ukutya okungqongqo.
Uqhawulo-mtshato

**Uqhawulo-mtshato** (okwaziwa njengokupheliswa  **komtshato** ) yinkqubo yokuphelisa umendo okanye umanyano lomtshato.  Ngokuqhelekileyo uqhawulo-mtshato lubandakanya ukurhoxiswa okanye ukulungelelaniswa kwakhona kwemisebenzi esemthethweni kunye noxanduva lomtshato, ngaloo ndlela kuqhawulwa amaqhina omtshato phakathi kwesibini esitshatileyo phantsi kolawulo lomthetho welizwe okanye ilizwe elithile. Kunokuthiwa kukuqhawulwa ngokusemthethweni komtshato yinkundla okanye elinye iqumrhu elinobuchule.  Yinkqubo esemthethweni yokuphelisa umtshato.
Ibali laBantwana

***Ibali labantwana***

Ibhalwe ngu James Clavell

**"Ibali laBantwana"** libali elifutshane lamagama ayi-4,300 le- dystopian fiction elabhalwa ngu James Clavell . La papashwa okokuqala kwiLadies *’ Home Journal* (eyakhutshwa ngeye Dwarha ngo 1963) yaza yashicilelwa yayincwadi ngo-1981. Yatshintshwa nguClavell ngokwakhe ukuba ibe yifilim emfutshane yemizuzu engamashumi amathathu kamabonakude esasazwa kwiMobil *Showcase* . 

Ibali lenzeka kwigumbi lokufundela kwisikolo esingachazwanga e-United States, emva kwemfazwe phakathi kwe-US kunye nelizwe elingachazwanga. Kuchazwa ukuba iMelika yoyisiwe kwaye yathatyathwa. Ibali liqala ngokuphuma kukatitshala wangaphambili eklasini, ekhutshiwe kwisikhundla sakhe kwafakwa iarhente yegunya langaphandle. Utitshala omtsha uqeqeshwe kubuchule bokusasaza kwaye unoxanduva lokufundisa kwakhona abantwana ukuba babe nenkxaso kwabo bafundayo.

Ebudeni bebali, abantwana baphenjelelwa ukuba balahle unqulo lwabo nokunyaniseka kwisizwe. Ukuqulunqa ibali yinto yokuba, ngelixa abantwana becengceleza " Isibhambathiso sokuthobela " rhoqo kusasa, akukho namnye uyaziyo ukuba ithetha ukuthini. Xa kuthethwa ngokubanzi, ukunqongophala kwentsingiselo yalo naliphi na igama kunokukhokelela nabani na - umntwana okanye umntu omdala - kwimeko ethambileyo apho sibona abantwana njengoko ibali lisondela esiphelweni. Umfundisi-ntsapho unethemba elingaguqukiyo ngolu tshintsho, enika abantwana iilekese, iingoma neendumiso. Xa ebuzwa ukuba imfazwe iphumelele okanye ilahlekile, uphendula kuphela ukuba " *siphumelele* ", ethetha ukuba wonke umntu uya kuxhamla kuloloyiso. 

## Ukuqhelelaniswa kumamonakude
Eli bali lifutshane 

## Isalathiso


## Amakhonkco angaphandle

* 
* ** at the Internet Archive
Umtshato

thumb| Uphawu lomtshato, elisoloko sisetyenziswa kumlibo wokuzalwa
 
**Umtshato**, ukwabizwa ngokuba **ngumendo** okanye **umtshato**, lumanyano ngokwenkcubeko kwaye ngokufuthi olwamkelwa ngokusemthethweni phakathi kwabantu ababizwa ngokuba ngamaqabane . Imisela amalungelo neembopheleleko phakathi kwabo, kwanaphakathi kwabo nabantwana babo (ukuba bakho) naphakathi kwabo nabazala babo .  Phantse inkcubeko yehlabathi jikelele,  kodwa inkcazo yomtshato iyahluka phakathi kweenkcubeko kunye neenkolo, kwaye nokuhamba kwexesha. Ngokwesiqhelo, liziko apho ubudlelwane phakathi kwabantu, ngokuqhelekileyo ngokwesondo, buvunywa okanye buvunyiwe. Kwezinye iindawo, umtshato uyanconyelwa okanye ugqalwa njengesinyanzelo ngaphambi kokuba ube neentlobano zesini . Umsitho wotshato ubizwa ngokuba ngumtshato, ngelixa umtshato wabucala ngamanye amaxesha ubizwa ngokuba yi- elopement .
Ukumbhatsha kwendalo

left|frameless|Ubusika
**Xa bungena [[ubusika]]** bubonakala ngokumbatsha kwendalo, bungena ngamaxesha angafaniyo ke ubusika ngokwendawo ngeendawo. Umzekelo eFreystata ubusika buqala ngenyanga ka Tshazimpuzi logama kweminye imimandla bungena ngenyanga yeSilimela. Impuma koloni ivamise ukuba ingene ebusika ngenyanga ka Canzibe logama iTheku lona lingabinabo nje kwaphela ubusika. Kuthe ke ngenxa yokutshintsha kwemoyezulu, sabona amaphondo athile imoyezolu yawo ingacaci ukuba kusebusika okanye ehlotyeni. Umzekelo, ubusika base Mpuma koloni buba nezandyondyo ze mvula, nto leyo yayingekho mandulo yaye ingafanelanga ukuba injalo ngokwendalo yemoyezulu. Ukanti yona intshona koloni, ubusika bayo bunezikhukhula zemvula ekhatshwa yinkwankca. Nangona kunjalo kodwa uMzantsi Afrika lelona zwe linemoyezulu entle kwaye enika ithuba iziqhamo ukuba zikhule nemizimba iqhelane nemoyezulu eyahlukileyo, ukubanda nelanga. Ubusika ngokwendalo yase Afrika lixesha lokuphela konyaka, kulapho indalo ingenathemba khona, ithi imbali ebanzi, lilixa apho Ikumkanikazi u Nomkhubulwane ashiywe khona ngumlingane wakhe, oli langa. Ngelixesha indalo idangele, imbatshile, izilile, ibonisa imeko akuyo u Nomkhubulwane, imbali ithi ilanga sube likhanyisa kumantla e Afrika (Egypt), zelibuye kumazantsi e Afrika kweyoMsintsi. Kulapho kuqala khona unyaka kuba indalo sele iphinde yadlamka futhi kuba ilanga libuyile, ukudlamka kwendalo kubonisa ukuvuya kuka Nomkhubulwane. 

Categories: Winter Ubusika Climate Change

 Amaphepha asetyenzisiweyo
Ibali lasebusika

right|frameless|Ubusika
**** Ukufika kobusika butshayela ilizwe, imithi emide enamasebe amakhulu, amagqabi awo, njengeenkumbulo, awela emhlabeni, ubuhle obubalekayo, bulahlekile kodwa bunzulu. Amanye amalungu njengamaphupha abuthathaka, anika indlela, kwaye ukuwa njengeenyembezi ukuya kwingwevu yasebusika. Kanti ke, ekusweleni kwabo kufunyanwa amandla okomelela loo ngqele yasebusika iqhaqhazelisayo kwaye ayinakurhaxwa. Imithi imila njengezilumko,iyawazi amanqaku yemijelo yobomi, nokuthintsha-tshina amaxesha wonyaka. Bayibonile yonke ukusukela kwihlumela ukuya kwintyatyambo,kwaye yazi ukuba ukubanda kwasebusika kuya kuphinda kuqalise kwakhona kumbatshe indalo. Kodwa iingcambo zemithi zime njenge ankile zibambe nkqi. Zinika umfanekiso wethemba kwabo balahle imbo yabo ngophoyiyana kuba akukho busuku bungena sifingo. Kufana nqwa njengamaqhekeza wekhephu, esika umnxeba. Kwaye ubumnyama bubonakala buhlala imini yonke, imithi njengeembakana, ikhanya ngokuqaqambileyo, isithembiso sethemba kwingxingo zasebusika. Amabali abaliswa ngamakhonkco amyoli, imbali egciniweyo ngamaxesha onyaka angcwele . Ubungqina bokuba ubomi buhlala buhleli, kwiinqwithelo noba imithunja yomhlaba ivaleka, inika isililo kunomkhubulwana.

Caterogies: winter ubusika
Ubuhle bendalo kwakusasa

left|thumb
**Ubuhle** bendalo kwakusasa, inene uyawufika kuthulekile kuthe nkcwe xa ujonga esibhakabhakeni ufike kukuhle kungekho nechaphaza. Amaxesha amaninzi uyawufika ingca iluhlaza yaka, izihlahla zemithi zizihle ziqhakaza zingabonakali nokumbatsha njengoko kusebusika. Ngelinye ixesha uyawufika xa kunconywa umntu oyintombi kuthiwe, " awusemhle ngathi lilanga liphuma" apho ke suke emhle ngokwegqithisileyo de abe ufaniswa nelanga xa liphuma. Bambi bathi " umhle ngathi liguzu liphum'ekhasini", de abanye intombi leyo bayifanise nentyantyambo, ngokukhethelekileyo inyibiba. Konke oku kubonakalisa ubuhle nokuthandeka kwendalo. Ngamanye amaxesha uyofika abntu bevuka ekuseni bejonga ubuhle bendalo bezokwazi kaloku nabo ukuqala kakuhle imini zabo, abanye ke kakade ngabantu bendalo kwaye bahlala besenza ixesha lokuba babe kufutshane nayo. Ungalibali ke ukuba indalo ayinelisekanga bubuhle nje kuphela koko inendima eyidlalayo ebantwini. Uthi kutheni lento oogqirha uyofika becebisa ngelithi " kufuneka umana uzinika ixesha uhlale apho kukhona intyantyambo" nje? Uthi kutheni lento uye uzive ngcono unodlamko xa uthe wathabatha ixesha wahamba phakathi kwezityalo?

Catagories: Beauty of nature Ubuhle Indalo

natureBenefits of nature to humans
Intsomi

**Umfama no Khozi:** Kwasuka-sukela

Kwisithile esithile, kwakukho mfama othile, lo mfama wayene ntsimi, ngaminazana ithile, wavuka ngentlazana xa lithi ndithenge wangena kwitele-tele yakhe umfo omkhulu waqhuqha umbethe wayinyathela kanokutsho itele-tele yakhe wasingisela endimeni. Uthe xa eqala ukwehlisa ikhuba lizakungena emkhubelweni, xa ephosa ilihlo kwelicala lasekhohlo,akuntaka na gxebe, aku nkukhu nale. Uthe xa esehla eyojonga, tyini! Lintshontsho lokhozi, walithatha intsontsho lokhozi waludibanisa kunye nezinye iinkukhu, lakhula ukhozi, likhula njengezinye iinkukhu. Imikhuba nezimbo zokhozi zafana nqwa nomcephe ucandiwe, hayi! Yayintlaka noXolo, mm-uu yalu khwekhwe nexhwili kunye nezi nkukhu. Yazibona yona ukuba ayifani nezinye iinkukhu kodwa yayizofane ithini na? Lakhula ukhozi, lixhola umbona phantsi njenge zinye iinkukhu. Ngaminazana ithile, umfama walujonga ukhozi wadandatheka emoyeni xa ecinga ukuba intaka enomahluko nekrelekrele njengale, kuba ihlale neenkukhu ibe nezimbo zeenkukhu ayifanelanga. Suka ngenye imini wathi xa eyokupha iinkukhu umbona, walujonga ukhozi walubiza, wavula umlomo wakhe waqala wacengeleza, walixelela ukhozi ukuba lingubani na. Walithatha ukhozi wangena nalo entsimini, wavula umlomo wathi, bhabha khozi!https://www.cbsnews.com/video/nature-bald-eagles-in-south-dakota/ Wena awufani nezinye iintaka, uyintaka ebhabhela phezulu-kwamafu, uyintaka ehlala phezu kwemiwewe nemiwonyo.https://www.chipchick.com/2025/01/a-rare-stellers-sea-eagle-was-seen-in-canada-which-is-pretty-far-way-from-where-they-call-home Phakama uqhinkqe uqhephuze phakathi kwalomagq'obomi ubhabhele emafini.

Phela phela ngantsomi.
Umbhaco

thumb|Umbhaco
**''U''mbhaco** sisinxibo sakwaXhosa esasinxitywa yonke imihla ngabantu bakwaNtu ngeminyaka yenkulungwane yamashumi amabini. Eligama lithi umbhaco lichaza ukufihla, oku kubhekisa kubantu bakwaXhosa (amaBhaca) abahamba bayokufuna ikhusi ngenxa yempi.  Mandulo phaya, **[[abaNtu]]** babenxiba izikhumba zezilwanyana ukugquma ubuze babo. Kuthe kusofika **[[oondlebe-zikhanya ilanga]]** kweli lase Mzantsi Afrika sathuthukela kwi khothoni, esithe sayihombisa ngamaso nange pateni(ezi uye uzibone  xa bebhandiwe, sazifaka kwimibhaco yethu) ukuze sikwazi ukuzibona ubuthina kwinguquko, yiyolonto namhlanje ufumanisa ukuba sihomba ngemibhaco asisazinxibi izikhumba. Umbhaco sele uthuthuke kakhulu, awuseyiyo indlela yokunxiba rhoqo, ujike waluhombo olunxitywa kuphela xa kukho imicimbi okanye imisebenzi kumakhaya wethu. Namhlanje imibhaco ide yangena nakwi ndlela ekunxitywa ngayo ngoku "fashion", kwaye imathiriyeli itshintshile ayiseyiyo ikhothoni ngoku, seyiyi nayiloni.

## Imbali
AmaXhosa' (isiNgesi: *Xhosa people*) — AmaXhosa liqela labantu baseMzantsi Afrika elifumaneka eMpuma Koloni. Aba ngabantu bamasiko nezithethe. Bohlulwe ngokweziduko (*Clan names*) kunye nezizwe ezahlukeneyo. Izizwe abohlulwe ngazo ngamaGcaleka, amaRharhabe, imiDange kunye namaNdlambe. Kukho nezinye izizwe ezifumaneka kumaXhosa ezo ngabaThembu, amaBhaca abakoBhosha kunye namaMpondo.

Igama elithi isiXhosa okanye igama lamaXhosa lithathwe kwiKumkani yamaXhosa eyayibizwa ngokuba nguXhosa. Yona eligama yaliphiwa ngaBathwa (*Khoekhoe*) ababesaziwa njengabantu bokuqala kwelase Ntshona Koloni. Ngokolwimi laBathwa eligama lithetha ubungqongqo, umsindo ubundlobongela kunye nokucaphuka. Emva kokuthiywa kukaKumkani uXhosa kwatsho kwakho iqela labantu elibizwa ngamaXhosa kwaye elithetha isiXhosa. Maninzi amasiko enziwayo kwaXhosa aquka ukuqaba, AmaXhosa intonjane kunye nokwaluka njengekqubo ebonisa ukukhula kwenkwenkwana nganye.

## Iimbekisel0

 Amaphepha asetyezisiweyo
I-Salaspils FC

**I-FK Salaspils** yiklabhu yebhola ekhatywayo yaseLatvia. Bakhuphisana kwinqanaba lesibini eliphezulu lebhola lebhola laseLatvia (2. līga) kunye neNdebe yeBhola yaseLatvia. Bazinze kwidolophu yaseSalaspils.

## Iimbekiselo
Sisterhood Inamandla

UKathie Sarachild waqulunqa ibinzana elithi "udade unamandla" ngonyaka ka 1968, kwiphetshana elibhaliweyo kwintetho ephambili awayinikela kwisenzo sokuqala sikawonkewonke saseNew York Radical Women kwingqungquthela yeJeannette Rankin Brigade.
Ukuba ngumzali

**Ukuba ngumzali** okanye **ukukhulisa umntwana** kukhuthaza kwaye kuxhase ukukhula ngokwasemzimbeni, kwengqondo, kwezentlalo, ngokweemvakalelo, kunye nemfundo ukususela ebuncinaneni ukuya ebudaleni . Ukuba ngumzali kubhekisa kubugocigoci bokukhulisa umntwana kwaye hayi kubudlelwane bebhayoloji kuphela. 

Abona bazali baxhaphakileyo kubazali ngabazali bemvelo bomntwana ekuthethwa ngaye. Nangona kunjalo, umgcini unokuba ngumntakwabo omdala, umzali wesibini, utatomkhulu, umgcini osemthethweni, umakazi, umalume, amanye amalungu osapho, okanye umhlobo wosapho.  Oorhulumente nebutho labantu basenokuba nenxaxheba ekukhuliseni abantwana okanye ekukhuliseni abantwana. Kwiimeko ezininzi, abantwana abaziinkedama okanye abalahliweyo bafumana inyameko yabazali kubudlelwane obungengobazali okanye ukunganxulumananga ngegazi. Abanye basenokukhuliswa, bakhuliswe kubazali abangenabani, okanye babekwe kwikhaya leenkedama .
Inkomo enetshobo ayinqandwa

**Inkomo enetshobo ayinqandwa**: Utshobo sisifo apha siyenza inkomo esiyenza inkomo iphambane, ibaleke igqibe imimango isenza ingozi. Noko injalo ayinqandwa, kuba iya kudala ingozi engaphezulu kuquka  impalalo gazi. Eliqhalo libhekisa kumntu onnenkani, ofika eqinise intamo xa esenza into okanye ethwele impulo, kuthiwe ke makanganqandwa hleze abe yingozi." Uthe ukuthetha oku wahamb'apha, wasuka wafuna ukuhlaba abantu, kwaqondakala ukuba ufana nqwa nenkomo enetshobo, makanganqandwa".
Flamengo Esporte Clube

**I-Flamengo Esporte Clube**, eyaziwa ngokuba **yiFlamengo**,  yebhola ekhatywayo yaseBrazil esekelwe eVarginha, kwiphondo laseMinas Gerais.

## Imbali
Iklabhu yasekwa ngomhla wesi-8 ku-Agasti 1979. I-Flamengo iphumelele iNqanaba leSibini seCampeonato Mineiro kwi-1988. Iklabhu yasonga kwi-1993.

## Iimbeko

* **[[Campeonato Mineiro Módulo II]]**
** **Abaphumeleleyo (2):** 1969, 1988

## Ibala lemidlalo
I-Flamengo Esporte Clube idlale imidlalo yabo yasekhaya e-Estádio Rubro-Negro. Ibala lezemidlalo linomthamo omkhulu wabantu abangama-2,000.

## Iimbekiselo
União Recreativa dos Trabalhadores

**I-União Recreativa dos Trabalhadores**, eyaziwa ngokuba yi**-URT**, yiklabhu yebhola yaseBrazil esekelwe ePatos de Minas, eMinas Gerais. Bakhuphisane kwiCopa do Brasil izihlandlo ezithandathu, kwi-Série C kanye, ngo-1995, nakwi-Série D izihlandlo ezihlanu, iluhlelo lwabo lokugqibela luka-2019. Okwangoku, i-URT idlala kwiCampeonato Mineiro Módulo II, inqanaba lesibini leligi yaseMinas Gerais.

## Imbali
Eli qela lasekwa ngoJulayi 9, 1939, emva kwentlanganiso yeqela labahlobo. Ukhuphiswano olukhulu lweklabhu lunxamnye noMamoré, naye ovela ePatos de Minas, eyaziwa ngokuba *yiClássico do Milho* (iCorn derby).

Baphumelela iTaça Minas Gerais ngo-1999, bebetha iDemocrata-GV kumdlalo wamagqibela kankqoyi, nango-2000, xa boyisa i-Ipatinga ukuze bakhusele intshinga yabo yesibini.

I-URT ikhuphisane kwiCopa do Brasil ngo-2000, 2001, 2006, 2017, 2018 nango-2019. Awona maphulo abalaseleyo eklabhu ngo-2006 nango-2019, xa befika kwinqanaba lesibini.

I-URT yenza i-semifinals yeCampeonato Mineiro amaxesha amabini ngokulandelelana, kwi-2016 nakwi-2017. Kuzo zombini ezi zihlandlo zoyiswa ngu-Atlético Mineiro, kodwa banikwa isihloko sokuba yiNtshatsheli ye-Interior.

Kwi-2017, *i-Trovão Azul* yenza iphulo layo elihle kakhulu kwi-Série D, yenza i-quarterfinals. I-URT yaphela inganyuswanga kwi-Série C, njengoko ikhutshwe yi-Globo kwizohlwayo.

## Iimbeko

* **[[Taça Minas Gerais]]**
** **Abaphumeleleyo (2):** 1999, 2000
* **[[Campeonato Mineiro Módulo II]]**
** **Abaphumeleleyo (1):** 2013
** Abagqwesileyo: 1994, 1998
* **[[:pt:Campeonato Mineiro de Futebol do Interior|Campeonato Mineiro do Interior]]**
** **Abaphumeleleyo (2):** 2016, 2017

## Ibala lemidlalo
União Recreativa dos Trabalhadores badlala imidlalo yabo yasekhaya e-Estádio Zama Maciel, ekwabizwa ngokuba *yiMangueirão*. Ibala lezemidlalo linomthamo omkhulu wabantu abangama-4,858.

## Iimbekiselo
Taça Minas Gerais

I**-Taça Minas Gerais** yitumente yebhola ekhatywayo yesintu edlalwa kwiphondo laseMinas Gerais eBrazil. Ukususela ngowe-1973 ukuya kutsho ngowe-1977 kwaze kwangowe-1980 nangowe-1981, yayilukhuphiswano olwahlukileyo. Ngo-1979 kwaye ukusuka kwi-1982 ukuya kwi-1987, yadlalwa njengenye yezigaba kwiCampeonato Mineiro, njengeTaça Guanabara eCampeonato Carioca. Itumente ayizange iphinde idlalwe de kwangowe-1999, kodwa ngamaqela asuka ngaphakathi eMinas Gerais kuphela athathe inxaxheba kwaye lowo uphumeleleyo wazifumanela indawo yokuhlala kwiCopa do Brasil. Ukususela ngo-2004, naliphi na iqela elivela kumacandelo amathathu eCampeonato Mineiro lifanelekile. Ophumeleleyo ufumana indawo yokulala kwiCopa do Brasil njengoko iMinas Gerais ivunyelwe ezintlanu, ezinye ezine ziya kubagqibeli abane abaphezulu beCampeonato Mineiro.

## Uluhlu lweentshatsheli

(**[[Taça Minas Gerais#1|1]]**) Ukususela ngo-2011 u-Ituiutaba ubizwa ngokuba yi-Boa Esporte.

## Izihloko zeklabhu

* **5 izihloko**
** **[[Cruzeiro Esporte Clube|ICruzeiro]]: 1973, 1982, 1983, 1984, 1985**
** **[[Clube Atlético Mineiro|Atlético]]: 1975, 1976, 1979, 1986, 1987**
* **3 izihloko**
** **[[Uberaba Sport Club|Uberaba]]: 1980, 2009, 2010**
* **Izihloko ezi-2**
** **[[Boa Esporte Clube|Boa Esporte]]: 2007, 2012**
** **[[Ipatinga Futebol Clube|Ipatinga]]: 2004, 2011**
** **[[União Recreativa dos Trabalhadores|URT]]: 1999, 2000**
** **[[Villa Nova Atlético Clube|I-Villa Nova]]: 1977, 2006**
* **Isihloko esi-1**
** **[[Esporte Clube Democrata|Democrata de Governador Valadares]]: 1981**
** **[[América Futebol Clube (MG)|América]]: 2005**
** **[[Tupi Football Club|Tupi]]: 2008**
** **[[Uberlândia Esporte Clube|Uberlandia]]: 2003**

## Iimbekiselo

* Guillermo Alexander Rivera, Lisandro Pavan: *[http://rsssfbrasil.com/tablesfq/mgtcamp.htm Minas Gerais Cup - Uluhlu lweeNtshatsheli / Taça Minas Gerais - Lista de Campeões]*, RSSSF Brasil, 18 Juni 2012.
2014 Campeonato Brasileiro Série D

**I-2014 [[Campeonato Brasileiro Série D]]**, yayiyinkqubo yesithandathu yeCampeonato Brasileiro Serie D, icandelo lesine le-Brazilian League.

Ikhuphiswe ngamaqela angama-40, isizini yaqala ngoJulayi 27, 2014, yaza yaphela ngoNovemba 16, 2014 ngemidlalo yokugqibela, eyaphunyelelwa nguTombense.

## Amaqela 2014

## Inqanaba lokuqala

### Iqela 1 (AC-AP-AM-RO-RR)

### Iqela 2 (CE-MA-PA-PI-TO)

### Iqela 3 (AL-BA-PB-PE-RN)

### Iqela 4 (BA-MG-PE-RN-SE)

### Iqela 5 (DF-ES-GO-MS-MG)

### Iqela lesi-6 (DF-GO-MT-MG-SP)

### Iqela lesi-7 (PR-RJ-RS-SC-SP)

### Iqela lesi-8 (PR-RJ-RS-SC-SP)

## Umjikelo we16

|}

## Owokugqibela

|}

|}

## Okokugqibela

|}

## Iimbekiselo


## Amakhonkco angaphandle

* Indlela yebhola ekhatywayo. Ixesha eliqhelekileyo
UFrancisco Beltrão Futebol Clube

thumb|240x240px| Estádio Anilado
**UFrancisco Beltrão Futebol Clube**, eyaziwa ngokuba ngu**Francisco Beltrão**, yiklabhu yebhola ekhatywayo yaseBrazil esekelwe eFrancisco Beltrão, kwiphondo laseParaná.

## Imbali
Iklabhu yasekwa ngoJanuwari 4, 1993. Baphumelele iNqanaba lesibini leCampeonato Paranaense kwi-2000 nakwi-2002.

## Impumelelo

* **[[Campeonato Paranaense (lower levels)|Inqanaba lesibini leCampeonato Paranaense]]:**
** **Abaphumeleleyo (2):** 2000, 2002

## Ibala lemidlalo
UFrancisco Beltrão Futebol Clube badlala imidlalo yabo yasekhaya e-Estádio Anilado. Ibala lezemidlalo linomthamo omkhulu wabantu abayi-12,000.

## Iimbekiselo
Clube Esportivo Lajeadense

**Clube Esportivo Lajeadense**, Ngokuqhelekileyo ibizwa ngokuba yi**Lajeadense**, yiklabhu yebhola yaseBrazil esekwe eLajeado, eRio Grande do Sul. Ngoku idlala kwiCampeonato Gaúcho Série A2, inqanaba lesibini leRio Grande do Sul yebhola ekhatywayo yelizwe.

## Imbali
Iklabhu yasekwa ngoAprili 4, 1911. Baphumelele iCampeonato Gaúcho Second Division ngo-1959 nango-1979.

## Iimbeko

* **[[Campeonato Gaúcho]]**
** Abaphume phambili (1): 2013
* **[[Copa FGF]]**
** **Abaphumeleleyo (2):** 2014, 2015
** Abaphume phambili (1): 2011
* **[[Recopa Gaúcha]]**
** **Abaphumeleleyo (1):** 2015
* **[[Super Copa Gaúcha]]**
** **Abaphumeleleyo (1):** 2014
* **[[Campeonato Gaúcho Série A2]]**
** **Abaphumeleleyo (2):** 1959, 1979
* **[[Copa Sul-Fronteira]]**
** **Abaphumeleleyo (1):** 2014

## Ibala lemidlalo
IClube Esportivo Lajeadense idlala imidlalo yasekhaya eArena Alviazul. Ibala lezemidlalo linomthamo omkhulu wabantu abangama-7,500.

## Iimbekiselo


## Amakhonkco angaphandle

*  Official website
Paragominas Futebol Clube

**I-Paragominas Futebol Clube**, okanye **iParagominas**, njengoko beqhele ukubizwa njalo, liqela lebhola lebhola laseBrazil elivela eParagominas ePará, eyasungulwa ngo-Matshi 6, i-2012.

IParagominas okwangoku ikwindawo yesixhenxe phakathi kwamaqela e-Pará kuluhlu lweklabhu yesizwe ye-CBF, kwindawo ye-140 iyonke.

## Imbali
Iklabhu yasekwa ngomhla wesi-6 kuMatshi ngo-2012. Ngokukamongameli weklabhu ngelo xesha, uJorge Coqueiro, ngenxa yokuba wayengafuni ibala lemidlalo elisanda kuvulwa kwesi sixeko, i-Arena do Município Verde, eyayisungulwe ngoJanuwari, "ishiywe" ngenxa yokungabikho kweklabhu kwingingqi yokummela.

Kunyaka wayo wokuqala wesiseko, iqela liphumelele iCandelo leSibini seCampeonato Paraense. Kunyaka olandelayo, kwicandelo eliphambili, iParagominas yamoyisa uRemo kumjikelo wokugqibela womjikelo wesibini weCampeonato Paraense, yaza yenza ukhuphiswano lokugqibela lwePaysandu. Iqela ligqibe ekubeni libambe indawo yesibini kolo hlelo, kodwa yayiyinto engalibalekiyo kwiqela elinexesha elincinci lobukho.

Kwimeko yelizwe, iParagominas yakhuphisana kwi-2013 i-Campeonato Brasileiro Série D. Iqela lagqiba kwindawo ye-18 phakathi kwamaqela athatha inxaxheba kwi-40. KwiCopa do Brasil, badlale kanye kuphela ngo2014, bakhutshwa yi-ASA kumjikelo wokuqala.

## Ibala lemidlalo
IiParagominas zidlala imidlalo yazo yasekhaya e-Estádio Arena do Município Verde. Ibala lezemidlalo linomthamo omkhulu wabantu abayi-10,000.

## Iimbeko

* **[[Campeonato Paraense]]**
** Abaphume kwindawo yesibini (1): 2013
* **[[Campeonato Paraense Second Division]]**
** **Abaphumeleleyo (1):** 2012
* **[[:pt:Taça Estado do Pará|Taça Estado do Pará]]**
** **Abaphumeleleyo (1):** 2013

## Iimbekiselo


## Amakhonkco angaphandle

* IiParagominas kwi-OGol.com
Associação Esportiva Tiradentes

thumb|320x320px| Estádio Presidente Vargas (Ceará)
thumb|320x320px| Estádio Presidente Vargas&nbsp;– imbonakalo yangaphandle
**I-Associação Esportiva Tiradentes**, eyaziwa ngokuba **yiTiradentes**, yiklabhu yebhola yaseBrazil esekelwe eFortaleza, kwiphondo laseCeará. Bakhuphisana kwiSerie C kanye.

## Imbali
Iklabhu yasekwa ngo-15 Septemba 1961. Baphumelela iCampeonato Cearense ngo-1992.

## Iimbeko

* **[[Campeonato Cearense]]**
** **Abaphumeleleyo (1):** 1992

## Ibala lemidlalo
I-Associação Esportiva Tiradentes idlala imidlalo yasekhaya e-Estádio Presidente Vargas. Ibala lezemidlalo linomthamo omkhulu wabantu abangama-23,000. Iklabhu ikwadlala e-Estádio Alcides Santos, enomthamo omkhulu wabantu abangama-7,100.

## Iimbekiselo
Clube Atlético Penapolense

**I-Clube Atlético Penapolense**, ngokuqhelekileyo ibizwa ngokuba yi**Penapolense**, yiklabhu yebhola ekhatywayo yombutho ozinze ePenápolis, eSão Paulo, eBrazil. Ikhuphisana kwiCampeonato Paulista Segunda Divisão, inqanaba lesine kwiligi yebhola ekhatywayo yaseSão Paulo.

Imibala yasekhaya yeklabhu ibomvu nebhlowu kwaye i-mascot yeqela yi-panther.

## Imbali
Iklabhu yasekwa ngoNovemba 16, 1944, iminyaka elishumi emva kweeklabhu ezimbini zasekhaya, ezibizwa ngokuba yi-Esporte Clube Corinthians kunye ne-Penápolis Futebol Clube, isongiwe. Iklabhu yasekwa emva kokuba iqela elidibeneyo lePenápolis lidlale umdlalo wobuhlobo eFernandópolis ngokuchasene neqela lasekuhlaleni elidibeneyo. IPenapolense iphumelele iCampeonato Paulista Série A3 kwi2011.

## Iimbeko

* **Campeonato Paulista Série A3**
** **Abaphumeleleyo (1):** 2011
* **Campeonato Paulista do Interior**
** **Abaphumeleleyo (1):** 2014

## Ibala lemidlalo
IClube Atlético Penapolense idlala imidlalo yasekhaya e-Estádio Municipal Tenente Carriço, ebizwa ngokuba *yiTenentão*. Ibala lezemidlalo linomthamo omkhulu wabantu abangama-5,717.

## Iimbekiselo
Intshatsheli yabaseTyhini yaseNiger

**INiger Women’s Championship** lelona nqanaba liphezulu lokhuphiswano lweligi kwibhola ekhatywayo yabasetyhini eNiger. Ilingana nabasetyhini kwiNiger Super Ligue yamadoda. Ukuqala ngo-2021, intshatsheli yeligi iya kulungela iCAF Women’s Champions League.

## Uluhlu lweeNtshatsheli

## Iimbekiselo


## Amakhonkco angaphandle
AS FAN

**I-Association Sportive des Forces Armées Nigériennes**, yaziwa ngokulula **AS FAN**, yiklabhu yebhola ekhatywayo yaseNigerien esekelwe eNiamey, eqhutywa yiMikhosi yaseNigerien (iFAN). hey dlala kwi-stade du camp Bagagi Iya, ibala lemidlalo elincinci kwenye yeziseko zomkhosi zaseNiamey, nangona imidlalo emikhulu idlalwa kwi-stade Général Seyni Kountché. Umongameli wabo wangoku weqela nguLieutenant Colonel Djibrilla Hima Hamidou (obizwa ngokuba nguColonel "Pélé").

## Imbali
I-ASFAN iphumelele i-Niger League Championship (i-Niger Premier League namhlanje) kabini kuphela: kwi-1971 kunye ne-1975.

Iklabhu ifikelele kwi-Coupe Nationale yaseNiger yokugqibela kanye kuphela: ibetha i-Liberté FC 3-1 ngomhla we-3 Agasti 1995. Kolu kuphumelela baye baphumelela kwi-1996 Coupe de l'Union des fédérations de football ouest-africaines (UFOA Cup). Ukufikelela kumdlalo wokugqibela nge-8 kaDisemba ka-1996, i-ASFAN yoyisa i-East End Lions yaseFreetown, eSierra Leone, ibenza iklabhu yebhola ekhatywayo yaseNiger kuphela ephumelele ukhuphiswano lwamazwe ngamazwe.

Ngo-2009 badlala kwiNiger Premier League. Baye bangena kwiligi ephezulu yesizwe minyaka yonke ukususela ngo-2001, xa babengomnye wamaqela alishumi elinesine ukuba aqhankqalaze ubuntshatsheli ngenxa yokuthotywa kweZumunta AC. Ngo-2004 ukhuphiswano lobuntshatsheli lwarhoxiswa.

Abadlali bangaphambili abaphawulekayo baquka uMâazou Ouwo, udluliselwe ngoJanuwari 2008 kwi-Sporting Lokeren eBelgium, owathi ngo-2009 wafudukela CSKA Moscow. I-ASFAN kuthiwa ifumene i-327 yezigidi ze-FCFA kwi-2008 yokudlulisela imali.

Ekupheleni kuka-2008, bakhethwa ukuba bakhuphisane kwi-2009 African Confederation Cup endaweni ye-AS Police, eyaphumelela zombini iNdebe kunye neLigi ngo-2008. Njengoko kungekho nkqubo ikhoyo ngaphambili, i-Nigerien Football Federation yakhetha abadlali be-2008 League kwi-ASFAN ngaphezu kwe-Akokana Arlit, i-2008 Cup finalists.

## Impumelelo

### Kuzwelonke

* **[[Super Ligue (eNiger)|I-Niger Premier League]] : 6**

:: 1971, 1975, 2010, 2016, 2017, 2025

* **[[Indebe yaseNiger|Indebe yeNiger]] : 4**

:: 1995, 2009, 2010, 2024.

* **[[Niger Super Cup|INiger Super Cup]] : 3**

:: 2010, 2016, 2024.

### Ingingqi

* **[[Ubuntshatsheli beKlabhu eNtshona Afrika|UBuntshatsheli beKlabhu eNtshona Afrika]]: 1**

:: 1996.

## Ukusebenza kukhuphiswano lweCAF

* **[[CAF Champions League|I-CAF Champions League]]: Imidlalo emithathu**

:: 2011 - Umjikelo wokuqala
:: 2017 - Umjikelo wokuqala
:: 2018 - *Iyaqhubeka*

* **[[CAF Confederation Cup|I-CAF Confederation Cup]]: imidlalo emi-2**

:: 2009 - Umjikelo wokuqala
:: 2010 – Isiqingatha sokugqibela

## Iimbekiselo


* I-Niger Premier League, i-2008 . Isiseko se-RSSSF .